Document ID: 32004D0315

32004D0315
L 100/43
SLUŽBENI LIST EUROPSKE UNIJE
ODLUKA KOMISIJE
od 26. ožujka 2004.
o priznavanju sustava mreža nadzora za gospodarstva goveda koji se provodi u državama članicama ili regijama država članica prema Direktivi 64/432/EEZ
(priopćena pod brojem dokumenta C(2004) 986)
(Tekst značajan za EGP)
(2004/315/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1) unutar Zajednice, a posebno prvi podstavak njezinog članka 14. stavka 5.,
budući da:
(1)
Prema Direktivi 64/432/EEZ, goveda za uzgoj i proizvodnju namijenjena trgovini moraju biti podvrgnuta pojedinačnom testiranju na tuberkulozu, brucelozu i enzootsku leukozu goveda, ako ne potječu ili ne dolaze iz države članice ili njihovih regija koja su službeno slobodna od navedenih bolesti ili ako se na teritoriju te države članice provodi odobreni sustav mreže nadzora.
(2)
Francuskoj je službeno priznat status slobodan od tuberkuloze i enzootske leukoze goveda prema Odluci Komisije 2003/467/EZ (2) i 97,33 % goveđih stada bilo je službeno slobodno od bruceloze goveda na dan 31. prosinca 2002.
(3)
Odluka Komisije 2002/907/EZ (3) privremeno priznaje sustav mreže nadzora za gospodarstva goveda, uveden u Francuskoj prema Direktivi 64/432/EEZ. Ta Odluka zahtijeva da se privremeno odobrenje sustava mreže nadzora ponovno preispita prije 30. travnja 2004.
(4)
Revizija stručnjaka Komisije i odgovarajuća dokumentacija koju su dostavila nadležna tijela Francuske pokazale su da je postignut napredak kako bi se osigurao potpuni operativni karakter sustava mreža nadzora za gospodarstva goveda koji se provodi u Francuskoj.
(5)
Sustav mreža nadzora za gospodarstva goveda koji se provodi u Francuskoj treba stoga odobriti.
(6)
Odluka Komisije 2002/544/EZ (4) priznaje sustav mreža nadzora za gospodarstva goveda koji se provodi u Belgiji u skladu s Direktivom 64/432/EEZ.
(7)
Uputno je u jednoj jedinstvenoj odluci navesti države članice ili regije država članica u kojima se provodi i odobren je sustav mreža nadzora u skladu s Direktivom 64/432/EEZ.
(8)
Odluke 2002/544/EZ i 2002/907/EZ treba stoga staviti izvan snage i zamijeniti ovom Odlukom.
(9)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Ovom Odlukom odobravaju se sustavi mreža nadzora za gospodarstva goveda koji se provode u skladu s člankom 14. Direktive 64/432/EEZ u državama članicama ili regijama država članica navedenih u Prilogu ovoj Odluci.
Članak 2.
Odluke 2002/544/EZ i 2002/907/EZ stavljaju se izvan snage.
Članak 3.
Ova je Odluka upućena državama članicama.
Sastavljeno u Bruxellesu 26. ožujka 2004.

Labels: 12
6